Blizgusis serentis

Blizgusis serentis (Tagetes lucida, ) – astrinių (Asteraceae'') šeimos augalų rūšis. Natūraliai paplitusi Meksikoje ir Centrinėje Amerikoje, bet dabar daug kur auginama kaip dekoratyvinis augalas.

Augalas 46-76 cm aukščio, žolinis, krūminis, gausiai šakotu stiebu. Lapai linijiški, 3 cm ilgio, šviesiai žali. Žydi vasaros antroje pusėje, sudaro geltonus, 1,3 cm skersmens graižus.

Blizgusis serentis savo sudėtyje turi anetolio, kumarino, estragolio, kvercetino. Šios medžiagos augalui suteikia būdingą aitrų kvapą. Amerikoje augalo lapai kartais naudojami kaip prieskonis, iš žiedų gaunami geltoni dažai. Actekai džiovintus blizgiuosius serenčius degindavo kaip smilkalus.

Kategorija:Astriniai
Kategorija:Dekoratyviniai augalai
Kategorija:Dažiniai augalai
Kategorija:Prieskoniniai augalai